left_logo.jpg

BHDCA

**NAPUTAK**

**za dostavljanje izvješća o prevezenim putnicima/robi/teretu**

**u redovitom i povremenom zračnom prijevozu**

**u odlasku sa aerodroma u BiH**

**Datum: 14.07.2023.**

**Broj: 1-5-02-3-587/23**

**Odobrio:** **Generalni ravnatelj, Čedomir Šušnjar**

# Pravni temelj

Pravni temelj sadržan je u članku 4. stavak (4) Odluke o visini naknade koju plaća operator zrakoplova po prevezenom putniku i toni prevezene robe/tereta u odlasku sa aerodroma u Bosni i Hercegovini ("Službeni glasnik BiH", brој: 20/23)

# Predmet naputka

Ovim naputkom propisuje se sadržaj i izgled izvješća o prevezenim putnicima/robi/teretu za operatore zrakoplova koji obavljaju redoviti i povremeni (*charter*) zračni prijevoz u odlasku sa aerodroma u Bosni i Hercegovini, te način i rokovi dostavljanja izvješća od strane operatora aerodroma.

# Sadržaj izvješća

## Redoviti promet

Izvješće o prevezenim putnicima/robi/teretu za redoviti promet (*Prilog 1.)* sadrži odvojene prikaze podataka o prijevozu putnika i podatke o prijevozu robe/tereta i sastoji se od dvije tabele:

1. Tabela 1 - pregled podataka o prijevozu putnika i
2. Tabela 2 - pregled podataka o prijevozu robe/tereta.

Operator aerodroma dužan je unijeti tražene podatke za svakog pojedinačnog zračnog operatora koji obavlja prijevoz sa tog aerodroma, te navesti obračunski period za koji se dostavljaju podatci.

## Povremeni (*Charter*) promet

Izvješće o prevezenim putnicima/robi/teretu za povremeni (*charter*) zračni prijevoz (*Prilog 2.*) razlikuje se od prethodnog izvješća u tome što Tabela 3 i Tabela 4 (u odnosu na Tabelu 1 i Tabelu 2) sadrži jedan dodatni stupac „*Ukupno naplaćeno*“. U taj stupac se unose podatci o ukupno naplaćenim prihodima od operatora zrakoplova, a koje je operator aerodroma u konkretnom mjesecu naplatio u ime i za račun BHDCA. Taj iznos predstavlja proizvod iznosa naknade i ukupnog broja putnika/mase tereta koji podliježu plaćanju naknade po svakom pojedinačnom zračnom operatoru koji obavlja zračni prijevoz sa tog aerodroma.

*Napomena:* Zbir stupca (3) u Tabeli 1 i stupca (3) u Tabeli 3, treba da odgovara ukupnom broju ukrcanih putnika na komercijalnim letovima, pod rednim brojem 5. (Total commercial air transport[[1]](#footnote-1)) u statističkom izvješću (Air transport reporting form airport traffic) operatora aerodroma za određeni mjesec.

# Način i rokovi dostavljanja izvješća

Operator aerodroma je dužan izvješće potpisano od strane odgovorne osobe dostaviti u BHDCA putem pošte, na adresu: V kozarske brigade 18, 78 000 Banja Luka i putem e-maila na adresu: [bhdca@bhdca.gov.ba](mailto:bhdca@bhdca.gov.ba) i eventualno dodatne adrese o kojima bude obaviješten.

Izvješće za redoviti i povremeni (*charter*) zračni prijevoz se dostavlja najkasnije u roku od 7 dana od dana isteka obračunskog perioda.

Ukupan naplaćeni iznos za izvještajni mjesec, operator aerodroma je dužan uplatiti BHDCA, istovremeno sa dostavljanjem izvješća, a sukladno instrukciji za uplatu upravnih pristojbi i naknada objavljenoj na internet stranici BHDCA: [www.bhdca.gov.ba](http://www.bhdca.gov.ba) *(Dokumentacija - Naknade i pristojbe).*

# Prilog

## Prilog 1. Izvješće o prevezenim putnicima/robi/teretu u redovitom prometu



## Prilog 2. Izvješće o prevezenim putnicima/robi/teretu u povremenom (*Charter*) prometu

****

1. Ukupan broj putnika i onih koji plaćaju i onih koji ne plaćaju prihode u odlasku na međunarodnim i domaćim, redovitim i povremenim (*charter*) komercijalnim letovima koji se odvijaju avionom ili helikopterom. [↑](#footnote-ref-1)